CELEX: 32016D1373
Language: fi
Date: 2016-08-11 00:00:00
Title: Komission täytäntöönpanopäätös (EU) 2016/1373, annettu 11 päivänä elokuuta 2016, verkon suorituskykysuunnitelman hyväksymisestä yhtenäisen eurooppalaisen ilmatilan suorituskyvyn kehittämisjärjestelmän toiselle viiteajanjaksolle (2015–2019) (ETA:n kannalta merkityksellinen teksti)

12.8.2016   
            
            
               FI
            
            
               Euroopan unionin virallinen lehti
            
            
               L 217/51
            
         KOMISSION TÄYTÄNTÖÖNPANOPÄÄTÖS (EU) 2016/1373,
   annettu 11 päivänä elokuuta 2016,
   verkon suorituskykysuunnitelman hyväksymisestä yhtenäisen eurooppalaisen ilmatilan suorituskyvyn kehittämisjärjestelmän toiselle viiteajanjaksolle (2015–2019)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhtenäisen eurooppalaisen ilmatilan toteuttamisen puitteista (puiteasetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 549/2004 (1) ja erityisesti sen 11 artiklan 1 kohdan,
   ottaa huomioon lennonvarmistuspalvelujen ja verkkotoimintojen suorituskyvyn kehittämisjärjestelmästä 3 päivänä toukokuuta 2013 annetun komission täytäntöönpanoasetuksen (EU) N:o 390/2013 (2) ja erityisesti sen 6 artiklan d alakohdan,
   sekä katsoo seuraavaa:
   
               (1)
            
            
               Komission asetuksen (EU) N:o 677/2011 (3) mukaan verkon hallinnoijan tehtävänä on edistää suorituskyvyn kehittämisjärjestelmän täytäntöönpanoa.
            
         
               (2)
            
            
               Täytäntöönpanoasetuksen (EU) N:o 390/2013 mukaisesti verkon hallinnoija laati verkon suorituskykysuunnitelman yhtenäisen eurooppalaisen ilmatilan suorituskyvyn kehittämisjärjestelmän toiselle viiteajanjaksolle (2015–2019) ja toimitti sen komissiolle.
            
         
               (3)
            
            
               Komissio on suorituskyvyn tarkastuselimen avustuksella arvioinut verkon suorituskykysuunnitelman vertaamalla sitä unionin laajuisiin suorituskykytavoitteisiin ja soveltuvin osin täytäntöönpanoasetuksen (EU) N:o 390/2013 liitteessä IV vahvistettuihin perusteisiin sekä muihin mainitun asetuksen vaatimuksiin.
            
         
               (4)
            
            
               Arviointi osoitti, että verkon suorituskykysuunnitelma on kyseisten tavoitteiden, perusteiden ja vaatimusten mukainen. Erityisesti suorituskyvyn kannalta keskeisten osa-alueiden turvallisuus, ympäristö ja kapasiteetti osalta voidaan todeta, että suunnitelmassa esitetyt tavoitteet vastaavat unionin laajuisia tavoitteita ja ovat näin ollen yhdenmukaiset unionin laajuisten tavoitteiden kanssa. Suorituskyvyn kannalta keskeisen osa-alueen kustannustehokkuus osalta voidaan todeta, että suunnitelmassa esitetyt tavoitteet ovat samoin yhdenmukaiset unionin laajuisten tavoitteiden kanssa, sillä yksikkökustannusten on määritetty alenevan unionin laajuista tavoitetta paremmin.
            
         
               (5)
            
            
               Siksi komission on aiheellista hyväksyä verkon hallinnoijan laatima ja komissiolle toimittama verkon suorituskykysuunnitelman lopullinen versio kesäkuussa 2015 esitetyssä muodossaan,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään verkon hallinnoijan toimittama verkon suorituskykysuunnitelma yhtenäisen eurooppalaisen ilmatilan suorituskyvyn kehittämisjärjestelmän toiselle viiteajanjaksolle (2015–2019) kesäkuussa 2015 esitetyssä muodossaan.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 11 päivänä elokuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 96, 31.3.2004, s. 1.
   
      (2)  EUVL L 128, 9.5.2013, s. 1.
   
      (3)  Komission asetus (EU) N:o 677/2011, annettu 7 päivänä heinäkuuta 2011, ilmaliikenteen hallintaverkon toimintojen toteuttamista koskevista yksityiskohtaisista säännöistä ja asetuksen (EU) N:o 691/2010 muuttamisesta (EUVL L 185, 15.7.2011, s. 1).